Torsdag eftermiddag mødes parterne i sagen, mens strejken breder sig i resten af Jylland.

Parterne i sagen mødes i eftermiddag til mæglingsmøde i Finansministeriet. Samtidig har strejken bredt sig til andre slagterier. I Horsens, Herning og Esbjerg er tilsynsassistenterne gået hjem i sympati. Strejken startede i går onsdag, da assistenterne på Danish Crown i Sæby forlod arbejdet i sympati med Tican slagteriet i Thisted. Her er medarbejderne utilfredse med, at den nye udenlandske arbejdskraft ikke er ansat på de samme vilkår som de danske assistenter.